**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

**.... 2019 թվականի N ..... - Ն**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի N 1515-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

-------------------------------------------------------------------------------------------------------------------------

Համաձայն «Նորմատիվ իրավական ակտերի մասին» Հայաստանի Հանրապետության օրենքի 33-րդ հոդվածի՝ Հայաստանի Հանրապետության կառավարությունը որոշում է.

1. Հայաստանի Հանրապետության կառավարության 2018 թվականի դեկտեմբերի 27-ի «Հայաստանի Հանրապետության 2019 թվականի պետական բյուջեի կատարումն ապահովող միջոցառումների մասին» N 1515-Ն որոշման N 1, 3, 4, 5, 11 և 11.1 հավելվածներում կատարել փոփոխություններ` համաձայն NN 1-5 հավելվածների:

2. Սույն որոշումն ուժի մեջ է մտնում պաշտոնական հրապարակմանը հաջորդող օր­վանից:

**ՀԻՄՆԱՎՈՐՈՒՄ**

**Հա­յաս­տանի Հանրապետության կառա­վա­րու­թյան 2018 թվականի դեկտեմբերի 27-ի N 1515-Ն որոշ­ման մեջ փոփոխություններ կա­տա­րելու մասին» ՀՀ կառավարության որոշման նախագծի**

**1. Անհրաժեշտությունը**. ՀՀ կառավարության վերը նշված որոշման նախագծի (այսու­հետ` Նախագիծ) ըն­դու­նումը պայմա­նավորված է ՀՀ 2019 թվականի պետական բյու­ջե­ում արտասահմանյան պատվիրակությունների ընդունելությունների, պաշտոնական գործուղումների և սնանկության գործերով կառավարչական ծառայությունների գծով ծախսերի ֆինանսա­վոր­ման համար նախատես­ված հատկա­ցումների ան­բա­վա­րա­րության հետևան­քով առաջին կիսամյակի համար լրացուցիչ մի­ջոց­ներ նախատե­սելու անհրա­ժեշտությամբ:

**2. Ընթացիկ իրավիճակը և խնդիրները.** 2019 թվականի պետական բյուջեով 1185 ծրագրի 11001. «Արտասահմանյան պատվիրակությունների ընդունելություններ» և «11002. Արտասահմանյան պաշտոնական գործուղումներ» միջոցառումների գծով և 1093. ծրագրի 11002. «Սնանկության գործերով կառավարչական ծառայությունների ձեռքբերում» միջո­ցառումի գծով առաջին կիսամյակի համամասնությամբ նախատեսված է համա­պատաս­խանաբար 100.0 մլն դրամ, 215.0 մլն դրամ և 7,5 մլն դրամ: Սակայն ս.թ մայիսի 20-ի դրությամբ ՀՀ վարչապետի որոշումների հիման վրա պատվիրակությունների ընդու­նելությունների պարտավորություններն արդեն իսկ կազմում է 118.4 մլն դրամ, պաշ­տոնական գործուղումներինը՝ 221.8 մլն դրամ և 9.5 մլն. դրամ` սնանկության գործերով կառա­վարիչների գրությունների հիման վրա:

Միաժամանակ առկա են ՀՀ վարչապետի որոշումներ պատվիրակությունների ընդու­նելությունների գծով, որոնց ֆինանսավորման հայտերը դեռևս չեն ներկայացվել համա­պատասխան մարմինների կողմից:

**3. Տվյալ բնագավառում իրականացվող քաղաքականությունը.** Նախագիծը չի նա­խատեսում տվյալ բնագավառում իրականացվող գործող քաղաքականության փոփոխութ­յուն:

**4. Կարգավորման նպատակը և բնույթը.** Նախագծի նպատակն է ՀՀ կառավարության ս.թ. դեկտեմբերի 27-ի N 1515-Ն որոշ­ման մեջ ավելաց­նել 1185 ծրագրի 11001. «Արտասահմանյան պատվիրակությունների ընդունելություններ», «11002. Արտա­սահմանյան պաշտոնական գործուղումներ» և 1093. ծրագրի 11002. «Սնանկության գործերով կառավարչական ծառայությունների ձեռքբերում» միջոցառումների համար նախա­տեսված առաջին կիսամյակի գումարներն ավելացնել 93.0 մլն դրամով: Նշվածի համար ֆինասավորման աղբյուր է հանդիսանում 2019 թվականի պետական բյուջեի ժամանա­կավորապես ազատ միջոցները:

**5. Նախագծի մշակման գործընթացում ներգրավված ինստիտուտները և անձիք**. Նա­­խագիծը մշակվել է ՀՀ ֆինանսների նախարարության կողմից և նախագծի մշակման գործ­­ընթացում այլ ինստիտուտներ և անձիք չեն ներգրավվել: Հասարակությունը սույն որոշ­ման նախագծմանը նույնպես չի մասնակցել:

**ՏԵՂԵԿԱՆՔ**

**Իրավական ակտն ընդունելու դեպքում պետական բյուջեում կամ տեղական ինքնակառավարման մարմինների բյուջեներում ծախսերի և եկամուտների էական ավելացումների կամ նվազեցումների մասին**

Նախագծի ընդունումը ինչպես ՀՀ 2019 թվականի պետական բյուջեի, այնպես էլ հա­մայնք­ների բյուջեների եկամուտների և ծախսերի փոփոխություն չի առաջացնում:

**ՏԵՂԵԿԱՆՔ**

**Նախագծի ընդունման առնչությամբ ընդունվելիք այլ իրավական ակտերի կամ դրանց ընդունման անհրաժեշտության բացակայության մասին**

Նախագծի ընդունումն այլ իրավական ակտերում փոփո­խութ­յուն­ների կամ լրացում­ների ան­հրաժեշտություն չի առաջացնում:

Նախագծի մշակման համար կիրառված իրավական ակտերն են` «Նորմատիվ իրավական ակտերի մասին» ՀՀ օրենքը, «Հայաստանի Հան­րապետության 2019 թվա­կանի պետական բյուջեի մա­սին» ՀՀ օրենք և ՀՀ կառավարության 2018 թվականի դեկտեմբերի 27-ի N 1515-Ն որոշումը: